ค่าการตลาดพุ่ง! หนุน SUSCO ไตรมาส 1 พลิกกำไร 99 ลบ.
SUSCO ประกาศไตรมาส 1 พลิกกำไร 99 ลบ. หลังปีก่อนขาดทุน 24.26 ลบ. รับค่าการตลาดพุ่ง หลังราคาน้ำมันปรับตัวขึ้นต่อเนื่อง
13 พ.ค. 2564

บริษัท ซัสโก้ จำกัด (มหาชน) หรือ SUSCO รายงานผลการดำเนินงานประจำไตรมาส 1/2564 สิ้นสุด 31 มี.ค.2564 ดังนี้

โดยผลการดำเนินงานในไตรมาส 1/2564 บริษัทฯ มีปริมาณการขาย 209.742 ล้านลิตร เพิ่มขึ้นจากช่วงเวลาเดียวกันของปี 2563 เป็นจำนวน 3.713 ล้านลิตร หรือเพิ่มขึ้นร้อยละ 1.80 มีรายได้รวมทั้งสิ้นเป็นจำนวน 3,882.31 ล้านบาท เพิ่มขึ้นจากช่วงเวลาเดียวกันของปี 2563 เป็นจำนวน 105.50 ล้านบาท หรือเพิ่มขึ้นร้อยละ 2.79 เนื่องจากสาเหตุที่สำคัญคือรายได้จากการขาย-สุทธิเพิ่มขึ้น จากปริมาณการขาย และราคาขายที่เพิ่มขึ้น
ขณะเดียวกันในไตรมาส 1/2564 บริษัทฯ มีกำไรก่อนภาษีเงินได้จำนวน 91.49 ล้านบาท เมื่อเทียบกับช่วงเวลาเดียวกันของปี 2563 ที่มีผลขาดทุนก่อนภาษีเงินได้จำนวน 15.26 ล้านบาทแล้ว เพิ่มขึ้น 106.75 ล้านบาท เนื่องจากรายการที่สำคัญคือ กำไรขั้นต้นเพิ่มขึ้น จากปริมาณการขาย และค่าการตลาดเฉลี่ยต่อลิตรที่เพิ่มขึ้น มีผลทำให้บริษัทฯ มีกำไรสุทธิหลังภาษีเงินได้จำนวน 72.45 ล้านบาท เพิ่มขึ้นจากช่วงเวลาเดียวกันของปี 2563 ที่มีผลขาดทุนหลังภาษีเงินได้จำนวน 13.11 ล้านบาท เป็นจำนวน 85.56 ล้านบาท